《次韵赠西谓之》
宋代·龚颖

胆怯何由戴铁冠，只缘昭代奖孤寒。
曲肱未遂违前志，直指无闻是旷官。
三署每传朝客说，五溪闲凭郡楼看。
祝君早得文场隽，况值天阶正舞干。

作者简介：宋邵武人，字同秀。龚慎仪从子。初仕南唐为内史。归宋，为御史大夫。慎仪为卢绛所杀，绛降宋，与颖同朝，颖私袖铁简，击之于朝。太祖遂诛绛，义颖而释之。太宗时，知朗州，累官检校司徒，持节营州诸军事。卒谥端。